রাধাষ্টমী
রাধাষ্টমী হচ্ছে কৃষ্ণের সঙ্গিনী রাধার জন্মতিথি স্মরণে হিন্দুধর্মের বৈষ্ণব সম্প্রদায়ের দ্বারা পালিত একটি পবিত্র দিন। বিশেষ করে ভাদ্র মাসের শুক্ল পক্ষের অষ্টমী তিথিতে তার জন্মস্থান বারসানায় অত্যন্ত উৎসাহের সাথে দিনটি পালিত হয়। রাধাষ্টমী উৎসবটি সামাজিক জীবন পরিচালনাকারী সাংস্কৃতিক-ধর্মীয় বিশ্বাস ব্যবস্থার একটি দিক। স্কন্দ পুরাণের বিষ্ণু খন্ডে উল্লেখ করা হয়েছে যে, ভগবান কৃষ্ণের ১৬,০০০ জন গোপী ও গোপিকা ছিলেন, যাদের মধ্যে সর্বেশ্বরী রাধা দেবী ছিলেন শ্রদ্ধেয় ১০৯ জনের মধ্যে সর্বাধিক বৈশিষ্টপূর্ণ।